เริ่มกันเล้ยยยย ก่อนอื่นต้องบอกว่าไม่ค่อยถนัดย่านนี้เท่าไหร่ค่ะ เมื่อมาถึงซอย 9 ก็ได้แต่มองๆเดินๆ ก็ยังไม่เห็นนะ Art mall 9:53 ที่เค้าว่ากัน ก็ถามๆคนแถวนั้นไปเรื่อยๆ ไม่มีใครรู้จักค่ะ จนกระทั่งเจอพี่วิน เลยทำให้ถึงจุดหมาย 

ที่ตั้ง: การเดินทางเมื่อมาถึงทองหล่อ ซ.9 ก็เดินตรงเข้ามาในซอยประมาณ 500 เมตรค่ะจะเจอสามแยก และโครงการจะอยู่หัวมุมซ้ายมือพอดี

เมนูที่สั่ง: Budae Tokpokki รสชาติ เข้มข้น และเครื่องเยอะค่ะ ส่วนความเผ็ดมีให้เลือก 5 ระดับ แต่ปกติทางร้านจะทำที่ระดับ 2 เราเลยสั่งที่ระดับ 2 ค่ะ แอบได้ยินโต๊ะข้างๆถามว่า ระดับ 5 เผ็ดมากมั้ย เจ้าของบอกเผ็ดมาก เพราะระดับ 4 รสชาติยังเผ็ดกว่าอาหารใต้เลยค่ะ หากเลือกระดับรสชาติความเผ็ดแล้วจะไม่สามารถเติมเพิ่มหรือลดได้ เพราะใช้น้ำซุปคนละชนิดกันค่ะ
เครื่องดื่ม : Signature เป็นน้ำส้มผสมน้ำผึ้ง หวานมาก รสชาติแปลก ไม่ชอบค่ะ :(

ราคา: Budae Tokpokki หม้อละ 390 บาทและน้ำแก้วละ 130 บาท service charge 10% ทั้งมื้อ 572 บาทค่ะ

บรรยากาศ: ตกแต่งร้านน่ารักดีค่ะ แต่เล็กไปหน่อย